cyanic-selkie/wikianc huggingface dataset:
Παράκαμψη (ταινία)
Η Παράκαμψη (αγγλικά: Detour) γνωστή και με τον τίτλο: Μοιραία Συνάντηση είναι ένα φιλμ νουάρ Αμερικανικής παραγωγής του 1945 σε σκηνοθεσία Έντγκαρ Τζ. Όλμερ και σενάριο προσαρμοσμένο από τους Μάρτιν Γκόλντσμιθ και Μάρτιν Μούνεϊ, βασισμένο στο ομώνυμο μυθιστόρημα του Γκόλντσμιθ. Πρωταγωνιστούν ο Τομ Νιλ και η Ανν Σάβατζ.
Το 1992, η ταινία επιλέχθηκε για να διατηρηθεί στο Εθνικό Μητρώο Κινηματογράφου των Ηνωμένων Πολιτειών από τη Βιβλιοθήκη του Κογκρέσου χαρακτηριζοντάς την ως "πολιτιστικά, ιστορικά ή αισθητικά σημαντική".
Η ταινία είναι δημόσια και διατίθεται δωρεάν από διαδικτυακές πηγές. Μια αποκατάσταση 4K από την Ακαδημία Κινηματογραφικών Τεχνών και Επιστημών έκανε πρεμιέρα στο Λος Άντζελες στο Φεστιβάλ Turner Classic Movies τον Απρίλιο του 2018. Ενώ ένα Blu-Ray και ένα DVD κυκλοφόρησαν τον Μάρτιο του 2019 από τη Criterion Collection.
Πλοκή
Ένας πιανίστας, ο Αλ Ρόμπερτς πίνει καφέ σε ένα μπαρ στην άκρη του δρόμου στο Ρένο της Νεβάδα, ο οποίος είχε φτάσει εκεί κάνοντας ωτοστόπ ανατολικά από την Καλιφόρνια. Όταν ένας θαμώνας του μπαρ βάζει ένα τραγούδι στο jukebox, θυμίζει στον Ρόμπερτς την πρώην του ζωή στη Νέα Υόρκη και εκνευρίζεται ζητώντας απο τον θαμώνα να το σταματήσει. Ο Ρόμπερτς αρχίζει να θυμάται την εποχή που ήταν δύσκολη γι' αυτόν, όπου σπαταλούσε το μουσικό του ταλέντο δουλεύοντας σε ένα φτηνό νυχτερινό κέντρο διασκέδασης. Αφού η φίλη του Σου Χάρβεϊ, η τραγουδίστρια του νυχτερινού κλαμπ, αποφασίζει να φύγει για να αναζητήσει τηντ'υχη της στο Χόλιγουντ, ο Ρόμπερτς πέφτει σε κατάθλιψη. Μετά από κάποιο διάστημα, αποφασίζει να πάει στην Καλιφόρνια και να την παντρευτεί, έχοντας όμως λίγα χρήματα, αναγκάζεται να κάνει ωτοστόπ σε όλη τη χώρα.
Στην Αριζόνα συναντά τον τζογαδόρο ιπποδρομίων Τσαρλς Χάσκελ, ο οποίος τον παίρνει μέσα στο αυτοκίνητο του, και στην συνέχεια του προσφέρει ένα γεύμα. Κατά τη διάρκεια του ταξιδιού, ο Χάσκελ παίρνει κάποια χάπια, τα οποία καταπίνει καθώς οδηγεί. Εκείνο το βράδυ, ο Ρόμπερτς αναλαμβάνει να οδηγήσει το αμάξι ενώ ο Χάσκελ κοιμάται. Όταν μια καταιγίδα αναγκάζει τον Ρόμπερτς να σταμάτησει για να ανεβάσει την κουκούλα του καμπριολέ αυτοκινήτου, διαπιστώνει ότι ο Χάσκελ δεν ξυπνά. Ο Ρόμπερτς ανοίγει την πόρτα στην πλευρά του συνεπιβάτη και ο Χάσκελ πέφτει έξω, χτυπώντας το κεφάλι του πάνω σε ένα βράχο. Ο Ρόμπερτς συνειδητοποιεί τότε ότι ο Χάσκελ είναι νεκρός. Φοβούμενος ότι η αστυνομία θα πιστέψει ότι σκότωσε τον Χάσκελ, ο Άλ σέρνει το πτώμα από το δρόμο. Αφού εξέτασε τις επιλογές του και με φόβο να συλληφθεί, παίρνει τα χρήματα, τα ρούχα και την ταυτότητα του νεκρού, και απομακρύνεται, με πρόθεση να εγκαταλείψει το αυτοκίνητο κοντά στο Λος Άντζελες.
Φτάνοντας στο Χόλιγουντ, νοικιάζουν ένα διαμέρισμα, παρουσιάζομενοι ως το ζεύγος Χάσκελ, για να δώσουν μια διεύθυνση όταν πουλήσουν το αυτοκίνητο. Περνούν ένα διάστημα μαζί στο διαμέρισμα, ο Ρόμπερτς αρχίζει να είναι δυσαρεστήμενος από την κατάσταση, αλλά η Βέρα απολαμβάνει να έχει το πάνω χέρι. Όταν πρόκειται να πουλήσουν το αυτοκίνητο, η Βέρα μαθαίνει από μια εφημερίδα ότι ο πλούσιος πατέρας του Χάσκελ είναι κοντά στο θάνατο και βρίσκεται σε εξέλιξη μια έρευνα για τον εντοπισμό του γιου του Τσαρλς. Η Βέρα απαιτεί από τον Αλ να υποδύθει τον Χάσκελ μόλις πεθάνει ο πατέρας του και να προσπαθήσει να κληρονομήσει την περιουσία. Ο Aλ αρνείται, υποστηρίζοντας ότι η πλαστοπροσωπία απαιτεί λεπτομερείς γνώσεις, τις οποίες ο ίδιος της στερείται.
Πίσω στο διαμέρισμα, η Βέρα μεθάει πολύ και αρχίζουν να διαφωνούν ξανά. Κάποια στιγμή οργισμένη, απειλεί να καλέσει την αστυνομία και να παραδώσει τον Αλ, τρέχοντας στην κρεβατοκάμαρα με το τηλέφωνο και κλειδώνοντας την πόρτα, όπου πέφτοντας στο κρεβάτι με το καλώδιο του τηλεφώνου αυτό μπερδεύεται γύρω από το λαιμό της. Από την άλλη πλευρά της πόρτας, ο Αλ τραβά το καλώδιο σε μια προσπάθεια να το σπάσει από το τηλέφωνο για να μην καταφέρει η Βέρα να ειδοποιήσει την αστυνομία. Καθώς η Βέρα δεν ανταποκρίνεται καθώς ο Αλ φωνάζει το όνομά της, αυτός σπάει την πόρτα και ανακαλύπτει τη Βέρα στραγγαλισμένη από το τηλεφωνικό καλώδιο.
Ο Αλ εγκαταλείπει την ιδέα να επικοινωνήσει ξανά με τη φίλη του Σου και επιστρέφει στο ωτοστόπ. Αργότερα ανακαλύπτει ότι ο Χάσκελ είναι καταζητούμενος σε σχέση με τη δολοφονία της γυναίκας του, Βέρα. Πίσω στην αφήγηση της αναδρομής του στο μπαρ στο Ρένο όπου ξεκινά η ταινία, ο Αλ Ρόμπερτς φαντάζεται την αναπόφευκτη σύλληψή του από την αστυνομία.
Teen Wolf
Το Teen Wolf είναι μια αμερικανική τηλεοπτική σειρά που ανέπτυξε ο Jeff Davis για το MTV. Είναι βασισμένη στην ταινία του 1985 με το ίδιο όνομα. O Tyler Posey ως έφηβος που ονομάζεται Scott McCall δαγκώνεται από έναν λυκάνθρωπο και πρέπει να ασχοληθεί με το πώς επηρεάζει τη ζωή του και τις ζωές εκείνων που είναι πιο κοντά σε αυτόν και ο Dylan O'Brien ως "Stiles" Stilinski, ο καλύτερος φίλος του Scott. Η σειρά έχει γενικά θετικές αναθεωρήσεις από τους κριτικούς και είναι μία από τις αγαπημένες σειρές στα κοινωνικά μέσα.
Το Teen Wolf έκανε πρεμιέρα στις 5 Ιουνίου 2011, μετά τα βραβεία MTV Movie Awards του 2011. Στις 21 Ιουλίου 2016, το cast ανακοίνωσε στο Comic Con ότι η έκτη σεζόν θα είναι και η τελική. Το φινάλε της σειράς προβλήθηκε στις 24 Σεπτεμβρίου 2017.
Ωστόσο ο 5ος κύκλος της σειράς αφηγείται μια ενιαία ιστορία σε 20 μέρη σε αντίθεση με αυτό που είδαμε στην 3η σεζόν με δύο ξεχωριστές ιστορίες σε μια ενότητα που αποτελείται από 12 επεισόδια.
Πλοκή
Η σειρά περιστρέφεται γύρω από τον κοινωνικό ανεκμετάλλευτο Scott McCall, μαθητή λυκείου που ζει στην πόλη Beacon Hills. Η ζωή του Scott αλλάζει δραστικά όταν δαγκώνεται από έναν λυκάνθρωπο τη νύχτα πριν από την δευτεροετή φοιτητική χρονιά, καθιστώντας τον ίδιο τον εαυτό του. Πρέπει πλέον να μάθει να εξισορροπεί την προβληματική νέα ταυτότητά του με την καθημερινή του εφηβική ζωή.
1ος Κύκλος
Ο Scott McCall (Tyler Posey), είναι ένας μέσος έφηβος που πάσχει από άσθμα και ζει με την χωρισμένη μητέρα του στο Beacon Hills. Ένα βράδυ, αυτός και ο καλύτερος φίλος του Stiles Stilinski (Dylan O'Brien), ο γιος του τοπικού σερίφη, Sheriff Stilinski (Linden Ashby), μαθαίνουν για το μισό πτώμα που βρέθηκε από την αστυνομία στο δάσος. Οι δυο τους ξεκινούν να βρουν το άλλο μισό, αλλά ο Σκοτ δέχεται επίθεση και δαγκώνεται από έναν λυκάνθρωπο. Με τη νεοανακαλυφθείσα λυκαθρωπία του, ο Σκοτ αποκτά υπερφυσικές ικανότητες, όπως βελτιωμένη ταχύτητα και αυξημένες αισθήσεις, δίνοντάς του τη δυνατότητα να διαπρέψει ως αρχηγός της ομάδας λακρός του Beacon Hills High School. Κερδίζει σεβασμό από τη δημοφιλή κοπέλα, τη Λίντια Μάρτιν (Holland Roden) και τον φίλο της που παίζει λακρός, Τζάκσον Γουίτμορ (Κόλτον Χέινς). Ο Scott αναπτύσσει επίσης μια ρομαντική σχέση με τη νεοφερμένη στο σχολείο, την Allison Argent (Crystal Reed). Ωστόσο, ανακαλύπτει ότι ο πατέρας της Chris Argent (JR Bourne) είναι κυνηγός λυκανθρώπων.
2ος Κύκλος
Ο Scott McCall (Tyler Posey) και η Allison Argent (Crystal Reed) κρύβουν την σχέση τους από τους γονείς της Allison, οι οποίοι αντιτίθενται σε αυτήν επειδή γνωρίζουν ότι ο Scott είναι λυκάνθρωπος. Η Lydia Martin (Holland Roden) πάσχει από χρόνιες παραισθήσεις από τότε που την δάγκωσε ο Peter Hale (Ian Bohen), τώρα νεκρός επειδή ο Derek Hale (Tyler Hoechlin) τον σκότωσε για να γίνει ο νέος λυκάνθρωπος Alpha. Ο Ντέρεκ στρατολογεί τον κακοποιημένο έφηβο Isaac Lahey (Daniel Sharman) μέσα στην αγέλη του. Ο Jackson Whittemore (Colton Haynes), που δαγκώθηκε από τον Derek Hale στο τέλος της 1ης σεζόν, δείχνει σημάδια απόρριψης του δαγκώματος του Derek, αλλά ο λόγος είναι ένα μυστήριο. Καθώς ο παππούς της Άλισον, Τζέραρντ Άρτζεντ (Μάικλ Χόγκαν) έρχεται στην πόλη για την κηδεία της κόρης του Κέιτ Άρτζεντ (Τζιλ Βάγκνερ), αποφασίζει να εκδικηθεί τον θάνατό της κηρύσσοντας πόλεμο εναντίον όλων των λυκανθρώπων, αθώων ή μη.
3ος Κύκλος (Α' & Β' Μέρος)
Στο πρώτο μέρος της 1ης σεζόν ο Jackson Whittemore (Colton Haynes) μετακόμισε στο Λονδίνο. Μια νέα δασκάλα, η Jennifer Blake (Haley Webb), μπήκε στο Beacon Hills High School με έντονο μάτι για τον Derek. Ενώ διεισδύουν στο Alpha Pack που έχουν βρει καταφύγιο σε μια τράπεζα, ανακαλύπτουν ότι η Erica Reyes (Gage Golightly) είναι νεκρή και η αδερφή του Derek, Cora Hale (Adelaide Kane) είναι φυλακισμένη και τους ελευθερώνουν.
Στο 2ο μέρος της 2ης σεζόν ενώ ο Scott (Tyler Posey) αγωνίζεται να βρει τη θέση του ως Alpha, αυτός, η Allison (Crystal Reed) και ο Stiles (Dylan O'Brien) αρχίζουν να βιώνουν περίεργες παρενέργειες ως αποτέλεσμα της αναζωπύρωσης της δύναμης στο Beacon Hills. Ο Σκοτ χάνει την ικανότητά του να ελέγχει τη μετατόπιση του λυκάνθρωπου του, η Άλισον βλέπει οράματα της νεκρής θείας της, Κέιτ, και ο Στάιλς πιστεύει ότι είναι ξύπνιος ενώ ονειρεύεται και ονειρεύεται ενώ είναι ξύπνιος. Σύντομα ανακαλύπτουν ότι η απάντηση στα προβλήματά τους μπορεί να βρεθεί σε μια νέα μαθήτρια που ονομάζεται Kira Yukimura (Arden Cho), ένα κορίτσι με αξιοσημείωτες δικές της δυνάμεις.
6ος Κύκλος (Α' & Β' Μέρος)
Στο δεύτερο μέρος την παραμονή της αναχώρησής τους, ο Σκοτ και η παρέα του ανακαλύπτουν έναν νέο εχθρό που υψώνεται στις σκιές και απειλεί τη μοίρα όλων όσων αγαπούν. Θα βρουν τρόπο να σταματήσουν τη μεγαλύτερη απειλή που έχουν αντιμετωπίσει ποτέ;
Επεισόδια
Η πρεμιέρα της σειράς Teen Wolf έγινε στις 5 Ιουνίου του 2011, ύστερα από τα MTV Movie Awards του 2011. Η πρεμιέρα της δεύτερης σεζόν πραγματοποιήθηκε στις 3 Ιουνίου του 2012, έπειτα από τα MTV Movie Awards του 2012. Στις 12 Ιουλίου του 2012, έγινε ανανέωση για μια τρίτη σεζόν της σειράς, στην οποία περιέχονταν 24 καινούρια επισόδεια και η τοποθεσία της παραγωγής μετακινήθηκε στο Λος Άντζελες, της Καλιφόρνιας.
Η τρίτη σεζόν έκανε πρεμιέρα στις 3 Ιουνίου του 2013 ,φτάνοντας την τηλεθέαση της σειράς στα ύψη. Στις 23 Ιουνίου του 2014 έγινε η πρεμιέρα του τέταρτου κύκλου giving the series a new high on ratings. και στις 24 ref> On July 24, 2014, MTV renewed Teen Wolf for a fifth season of 20 episodes, which was split into two parts, and premiered June 29, 2015.<refανανεώθηκε με μία πέμπτη σεζόν η οποία χωρίστηκε σε δύο μέρη και θεάθηκε στις 29 Ιουνίου του 2015. Στις 9 Ιουλίου του 2015, το Teen Wolf ανανεώθηκε με 20 νέα επεισόδια της 6ης και τελευταιας σεζον. O σκηνοθέτης Jeff Davis επιβεβαίωσε πως ο Tyler Posey, o Dylan O’ Brien, η Holland Roden, η Shelley Hennig και ο Dylan Sprayberry θα επαναλάβουν τους ρόλους τους ως Scott McCall, "Stiles" Stilinski, Lydia Martin, Malia Tate and Liam Dunbar με σεβασμό.
Παραγωγή και Ανάπτυξη
Τον ιούνιο του 2009 το MTV ανακοίνωσε οτι θα επαναπροσαρμόσουν την ταινία του 1989 σε μια νέα τηλεοπτική σειρα με περισσότερη έμφαση στο ρομαντζο,στον τρόμο και στην μυθολογία για τους λυκανθρώπους.
Η σειρά Teen Wolf του MTV ήταν μια επανεκτέλεση της προηγούμενης κωμικής ταινίας του Michael J. Fox, η οποιά ήταν και η ίδια επανεκτέλεση της κλασικής AIP ταινίας του 1975, I Was a Teenage Werewolf.η ταινία είχε προσαρμοστεί για την τηλεόραση ως σειρά κινουμένων σχεδίων στο CBS το 1986-87. Για την σειρά του MTV ,ο δημιουργός και παραγωγός Jeff Davis,στόχεψε να αναπτύξει μια πιο σκοτεινή,αισθησιακή και τολμηρή εκδοχή απο αυτή τησ ταινίασ του 1985. Η επιθυμία του Davis να δημιουργήσει ένα θρίλερ με κωμικούς υπαινιγμούς αλλά σε έναν παρομοιο με αυτον της ταινίας “the lost boy” σχετικά με βαμπίρ.Σύμφωνα με τον Davis όλα ξεκίνησαν με μία ιδέα να αποτιήσει έναν φόρο τιμής στο ‘Stand by me’. στο οποίο στην αρχή τα παιδιά βγαίνουν έξω και ψάχνουν για ένα σώμα στο δάσος και δεν βρίσκουν αυτό που περίμεναν.Η γενική αίσθηση της σειράς ήταν εμπνευσμένη κατά ένα μέρος από τα πλάσματα του Guillermo del Toro στο Pan's Labyrinth. Οι παραγωγοί περιέγραψαν τους λυκανθρώπους ως όμορφους,σικάτους και τρομακτικούς συγχρόνως.
Η ανακοίνωση για τισ ακροάσεις έγινε τον Δεκέμβριου του 2010,με τους κύριους ηθοποιούς να είνα οι Tyler Posey, Crystal Reed, Tyler Hoechlin, Dylan O'Brien, Holland Roden, and Colton Haynes.ο Posey ήταν o προταγωνιστής σαν Scott McCall, ένας αδέξιος μαθητής λυκείου που μετά δαγκώθηκε από ένα λυκάνθρωπο και αρχίζει να καταλαβαίνει αλλαγές στον εαυτό του. Η Reed έπαιξε τον ρόλο της Allison Argent, ένα γλυκό κορίτσι νέο στο σχολείο που κατευθείαν ερωτεύεται τον Scott. Ο Tyler Hoechlin στο ρόλο του Derek Hale, ένα αγόρι της περιοχής που στην πραγματικότητα είναι ένας μοχθηρός και επιθετικός λυκάνθρωπος. O Dylan O’ Brien υποδύεται τον ρόλο του Stiles, τον καλύτερο φίλο του Scott. Η Holland Roden ως Lydia Martin, η οποία είναι η δημοφηλής και υστερική κοπέλα του Jackson Whittemore και τέλος ο Colton Haynes ως Jackson Whittemore, ο συμπαίκτης λακρός και αιώνιος εχθρός του Scott.
Η παραγωγή των 12 επεισοδίων ξεκίνησε τον Οκτώβριο του 2010 στην Ατλάντα. Το MTV  εξέδωσε στην ιστοσελίδα του μια αποκλειστική πρώτη ματιά της πλοκής τα 8 πρώτα λεπτά, στις 31 Μαιου του 2011.Τα επεισόδεια του Teen Wolf είναι μελλοδοποιημένα από τον μουσικοσυνθέτη Dino Meneghin. Από την δεύτερη σεζόν της σειράς, οι τίτλοι της άλλαξαν δραματικά σε μια εκτενή προβολή των βασικών χαρακτήρων που εμφανίζονταν αναπαριστώντας μια σκηνή ( όπως ο Colton Haynes που εκτέλεσε μία σκηνή παίζοντας λακρός)  σε συνδιασμό με τα ονόματα των ηθοποιών.
Εξωτερικοί σύνδεσμοι
Κατηγορία:Αμερικανικές τηλεοπτικές σειρές Κατηγορία:Τηλεοπτικές σειρές του MTV
Πτολεμαΐδα (πριγκίπισσα)
Η Πτολεμαΐδα ήταν κόρη του Πτολεμαίου Α’ του Σωτήρος, στρατηγού του Αλεξάνδρου του Μέγα, και ιδρυτή της Δυναστείας των Πτολεμαίων, βασιλέων της Αιγύπτου. Μητέρα της είναι η Ευρυδίκη, κόρη του Αντίπατρου. Αδέλφια της ήταν οι Μακεδόνες βασιλείς Πτολεμαίος Κεραυνός και Μελέαγρος, η Λυσάνδρα, ένας ανώνυμος αδελφός και πιθανόν ο Αργαίος.
Η Πτολεμαΐδα αρραβωνιάστηκε το Δημήτριο τον Πολιορκητή περίπου το 299 π.Χ., αλλά τελικά παντρεύτηκαν πολλά χρόνια αργότερα στη Μίλητο, λίγο πριν ξεκινήσει τη μοιραία του εκστρατεία στην Ασία. Ήταν η πέμπτη γνωστή σε εμάς σύζυγός του και ο γάμος τους τελέστηκε περίπου το 287/6 π.Χ., λίγο μετά την απώλεια του θρόνου του από τον Πύρρο και το Λυσίμαχο, που χώρισαν μεταξύ τους το βασίλειο.
Από τον Δημήτριο η Πτολεμαΐδα απέκτησε ένα παιδί, το Δημήτριο τον Καλό, μελλοντικό ηγεμόνα της Κυρήνης. Εφόσον ο σύζυγός της συνελήφθη λίγο μετά το γάμο τους από το Σέλευκο και πέθανε στην αιχμαλωσία, είναι αμφίβολο το να απέκτησε άλλο παιδί. Η ημερομηνία και ο τόπος θανάτου της μας είναι άγνωστα.
Δείτε επίσης
Κατηγορία:Δυναστεία των Πτολεμαίων Κατηγορία:Δυναστεία των Αντιγονιδών Κατηγορία:Βασίλισσες και Πριγκίπισσες της Πτολεμαϊκής Αιγύπτου Κατηγορία:Βασίλισσες και Πριγκίπισσες της Μακεδονίας Κατηγορία:Ελληνίδες Βασίλισσες και Πριγκίπισσες Ελληνιστικής περιόδου
Ασσοσιατζιόνε Κάλτσιο Γιουβένες Ντογκάνα
Η Γιουβένες Ντογκάνα είναι μια ποδοσφαιρική ομάδα από το Ντογκάνα. Η ομάδα ιδρύθηκε το 2000 από την ενοποίηση των S.S. Juvenes και G.S. Dogana Μέχρι ην περίοδο 2006-07 ήταν η μόνη ομάδα που αγωνίστηκε τόσο στο πρωτάθλημα του Αγίου Μαρίνου όσο και στο πρωτάθλημα Ιταλίας, αφού, εκτός από το Πρωτάθλημα ποδοσφαίρου Σαν Μαρίνο, έχει συμμετάσχει στα ερασιτεχνικά επίπεδα του πρωταθλήματος της Ιταλίας, αλλά δεν συμμετέχει από τότε. Χρώματα της ομάδας είναι το ανοικτό μπλε, κόκκινο και άσπρο.
Εξωτερικοί σύνδεσμοι
Κατηγορία:Ιδρύσεις ποδοσφαιρικών ομάδων το 2000 Κατηγορία:Γιουβένες Ντογκάνα Κατηγορία:Ποδοσφαιρικές ομάδες Αγίου Μαρίνου
Γιάννης Σκαρίμπας
Η ζωή του
Ο Γιάννης Σκαρίμπας ήταν γόνος ιστορικής οικογένειας από την Αγία Ευθυμία της Φωκίδας, αφού ο πατέρας του, Ευθύμιος Σκαρίμπας, ήταν απόγονος αγωνιστών της Επανάστασης του 1821. Ξεκίνησε τις εγκύκλιες σπουδές του στο σχολαρχείο του Αιγίου και τις ολοκλήρωσε στην Πάτρα στο Α' Γυμνάσιο Πατρών. Υπηρέτησε στον Ελληνικό Στρατό, την περίοδο του Α΄ Παγκοσμίου Πολέμου στο μακεδονικό μέτωπο, ως ανθυπασπιστής στο 5/42 Σύνταγμα Ευζώνων, όπου διακρίθηκε, τραυματίστηκε στο σβέρκο και παρασημοφορήθηκε. Διορίστηκε τελωνοσταθμάρχης στην Ερέτρια (πρώην Νέα Ψαρά) και το 1915 εγκαταστάθηκε στη Χαλκίδα, για να εργαστεί εκεί ως εκτελωνιστής, ενώ παράλληλα γράφτηκε στη Φιλοσοφική Σχολή του Πανεπιστημίου Αθηνών. Τότε παντρεύτηκε με την Ελένη Κεφαλινίτη και απέκτησαν πέντε παιδιά. Μετά το γάμο του και μέχρι το 1922 αποσπάστηκε στο τελωνείο της Ερέτριας.
Στα γράμματα εμφανίστηκε κατά τη δεκαετία του 1910 με ποιήματα και πεζά που δημοσίευσε σε διάφορα περιοδικά της Αθήνας και στις εφημερίδες Εύριπος και Εύβοια της Χαλκίδας, χρησιμοποιώντας το ψευδώνυμο Κάλλις Εσπερινός. Η πρώτη του επίσημη εμφάνιση με το πραγματικό του όνομα έγινε το 1929, όταν έλαβε το Α΄ βραβείο διηγήματος για το πεζό Ο καπετάν Σουρμελής ο Στουραΐτης, το οποίο δημοσίευσε στο περιοδικό Ελληνικά Γράμματα του Κωστή Μπαστιά. Το εικονοκλαστικό του ύφος όσο και ή ιδιόρρυθμη γλώσσα πού χρησιμοποίησε στα έργα του, προκάλεσε αίσθηση για την εποχή εκείνη. Βραβεύθηκε με το Πρώτο Κρατικό Βραβείο λογοτεχνίας το 1976 (βλ. Βικιθήκη) για το αντιπολεμικό μυθιστόρημά του του, Φυγή προς τα εμπρός.
Ο μπαρμπα-Γιάννης Σκαρίμπας, όπως ήταν γνωστός στους φίλους του, έζησε όλη του τη ζωή στη Χαλκίδα και ταξίδεψε ελάχιστα. Κείμενά του υπάρχουν δημοσιευμένα και σε περιοδικά ενώ αρκετοί στίχοι του έχουν μελοποιηθεί. Τα πιο γνωστά μελοποιημένα ποιήματά του είναι Σπασμένο καράβι, Ουλαλούμ και Εαυτούληδες για τα οποία που έγραψαν μουσική αντίστοιχα οι συνθέτες Γιάννης Σπανός, Νικόλας Άσιμος και Διονύσης Τσακνής. Πέθανε στις 21 Ιανουαρίου 1984 και τάφηκε δημοσία δαπάνη στο κάστρο του Καράμπαμπα.
Το 1998 το σπίτι του όπου γεννήθηκε στην Αγία Ευθυμία ο Γιάννης Σκαρίμπας ανακηρύχθηκε ως ιστορικό διατηρητέο μνημείο γιατί "χρειάζεται κρατική προστασία, σύμφωνα με τις διατάξεις του Ν 1469/1950, το κτίριο που γεννήθηκε ο Γιάννης Σκαρίμπας στην κοινότητα Αγ. Ευθυμίας Ν. Φωκίδας, ιδιοκτησίας της Κοινότητας, επειδή συνδέεται με έναν από τους αξιολογότερους Έλληνες λογοτέχνες του 20ού αιώνα".
Το 1984 ιδρύθηκε στη Χαλκίδα ο Πολιτιστικός Σύλλογος Φίλοι Γ. Σκαρίμπα, με βασικούς στόχους την προβολή του έργου του Γιάννη Σκαρίμπα, η συγκέντρωση παντός είδους υλικού σχετικού με την εν γένει ζωή του, η δημιουργία Πολιτιστικού Κέντρου-Μουσείου στο όνομα του συγγραφέα, τη συμμετοχή στην πολιτιστική ζωή της Χαλκίδας και όχι μόνο. Στη γενέτειρά του Αγία Ευθυμία, οργανώνονται κάθε χρόνο εκδηλώσεις αφιερωμένες στη μνήμη του, τα «Σκαρίμπεια».
Η αυτοβιογραφία του
Ο Γιάννης Σκαρίμπας αυτοσυστηνόταν, με το προσωπικό ύφος που τον χαρακτήριζε, ως:
... συνταξιούχος τελωνειακός, διασαφιστής και τάχα λογοτέχνης αλλά και
Ανάξιος απόγονος ορεσίβιων προγόνων αναφερόμενος στην καταγωγή του από την Φωκίδα.
Σε ιδιόγραφο βιογραφικό σημείωμά του γράφει: ''Γεννήθηκα το 1893 στο χωριό Αγια-Θυμιά της Παρνασσίδος – πρώην Δήμου Μυωνίας. Το δημοτικό μου σκολειό το πέρασα στην Ιτέα των Σαλώνων. Το Σχολαρχείο στο Αίγιο και το Γυμνάσιο στην Πάτρα. Εδώ (στη Χαλκίδα) ελθόντας για στρατιώτης (κληρωτός) το 1914 παντρεύτηκα (... εξ’ έρωτος). Έκτοτε, σχεδόν δεν ‘‘το κούνησα’’ από την πόλη ετούτη = τη Χαλκίδα. Έκανα οικογένεια (παιδιά, νύφες κι εγγόνια) και μνέσκω ακόμα, γράφοντας Λογοτεχνία και Ιστορία. Αλλά και Ποίηση και Θέατρο.''
Τώρα υπέρ τα 84 μου χρόνια γεγονώς, εφησυχάζω (σχεδόν μόνος) στο σπιτάκι μου, ζων ‘‘αεί -μη- διδασκόμενος’’, εν αναμονή του ‘‘εσχάτου-μου-μαθήματος’’, ευχαριστώντας εκείνο που ονομάζουμε Θεό, ‘‘για τα βουνά και για τα δάση που είδα...’’ (του Ζαχ. Παπαντωνίου).
Και για το ακριβές των παραπάνω αυτών μου ασημάντων, υπογράφομαι,
ο ταπεινότατος
Γιάννης Σκαρίμπας
Ψηφιακό αρχείο ΕΡΤ
Κατηγορία:Νεοέλληνες λογοτέχνες Κατηγορία:Έλληνες θεατρικοί συγγραφείς Κατηγορία:Έλληνες μυθιστοριογράφοι Κατηγορία:Έλληνες διηγηματογράφοι Κατηγορία:Νεοέλληνες ποιητές Κατηγορία:Γενιά του ’30 Κατηγορία:Μέλη του ΕΑΜ Κατηγορία:Έλληνες αξιωματικοί επίλεκτων δυνάμεων
One Beat
Το "One Beat" είναι το έκτο άλμπουμ των Sleater-Kinney. Κυκλοφόρησε στις 20 Αυγούστου του 2002 από την Kill Rock Stars. Παραγωγός ήταν ο John Goodmanson και το άλμπουμ ηχογραφήθηκε μεταξύ Μαρτίου και Απριλίου του 2002 στο Jackpot! Studio στο Πόρτλαντ του Όρεγκον. Το άλμπουμ έφτασε στο #107 του Billboard 200 και στο #5 του Billboard Top Independent Albums. Το "One Beat" δέχτηκε πολύ καλές κριτικές. Το άλμπουμ πήρε περισσότερο χρόνο για να γραφτεί από'τι οι προκάτοχοί του. Όπως εξηγεί η Tucker, "Τα τραγούδια είναι πιο περίπλοκα και απαιτούν πολύ περισσότερη οργάνωση και μικροαλλαγές. Η δημιουργικότητα μας διοχετεύεται πραγματικά σε αυτό το μέρος"
Συντονισμός
Συντονισμός στη φυσική καλείται το φαινόμενο κατά το οποίο σε μια εξαναγκασμένη ταλάντωση η συχνότητα του διεγέρτη είναι ίση με την ιδιοσυχνότητα του ταλαντωτή, με αποτέλεσμα τη μεγιστοποίηση του πλάτους.
Κάθε ταλαντωτής μπορεί να ταλαντώνεται σε μία περιοχή συχνοτήτων. Η στιγμιαία διέγερση ενός ταλαντωτή ισοδυναμεί με την απόδοση στην ταλάντωση ενός συγκεκριμένου ποσού ενέργειας. Αυτή είναι η ελεύθερη ταλάντωση η οποία συμβαίνει με συχνότητα που ταυτίζεται με την ιδιοσυχνότητα του ταλαντωτή. Όταν η ταλάντωση είναι εξαναγκασμένη, η συχνότητα της είναι η συχνότητα του διεγέρτη. Όταν η συχνότητα του διεγέρτη ταυτίζεται με την ιδιοσυχνότητα του ταλαντωτή έχουμε συντονισμό.
Κατά το συντονισμό το σύστημα έχει το μέγιστο δυνατό πλάτος και τη μέγιστη δυνατή ενέργεια. Αν δεν υπάρχουν αποσβεστικές δυνάμεις, τότε το πλάτος της ταλάντωσης γίνεται θεωρητικά άπειρο. Έτσι, η ταλάντωση μπορεί να γίνει τόσο έντονη, ώστε να καταστραφεί ο ταλαντωτής. Αν η προσφορά ενέργειας είναι μεγαλύτερη, τότε υπάρχει κίνδυνος καταστροφής του ταλαντωτή. Τα ποτήρια έχουν μία συγκεκριμένη ιδιοσυχνότητα, η οποία μπορεί να ακουστεί αν τα χτυπήσουμε απλά μία φορά. Αν εκπέμψουμε ήχο σε αυτή τη συχνότητα, τότε το ποτήρι θα ταλαντεύεται με μέγιστο πλάτος μέχρι που το πλάτος θα γίνει πολύ μεγάλο για τις αντοχές του γυαλιού και το ποτήρι θα σπάσει.
Σύμφωνα με το φαινόμενο του συντονισμού δημιουργείται μη αμελητέο πλάτος από σχετικά μικρή, αλλά διαρκή προσφορά ενέργειας. Αυτή η ιδιότητα χρησιμοποιείται στο συντονισμό μιας ηλεκτρονικής συσκευής σε συγκεκριμένη συχνότητα ραδιοκυμάτων. Τα κυκλώματα που εκπέμπουν και λαμβάνουν ηλεκτρομαγνητικά σήματα είναι ηλεκτρονικοί ταλαντωτές με δυνατότητα μεταβολής της ιδιοσυχνότητά τους. Το σήμα που λαμβάνεται πιο ισχυρά, άρα και αυτό που τελικά λαμβάνεται, είναι αυτό που εκπέμπεται στην ιδιοσυχνότητα του δέκτη. Έτσι, μπορούμε, μεταβάλλοντας την ιδιοσυχνότητα του δέκτη, να επιλέξουμε την επιθυμητή ιδιοσυχνότητα.
Πρακτικές Εφαρμογές
Πρακτική εφαρμογή αυτού έχουμε στην περίπτωση που:
Πηγές
Κατηγορία:Δυναμική Κατηγορία:Κυματική Κατηγορία:Φαινόμενα
Λίμνη Ζβόρνικ
Η λίμνη Ζβόρνικ είναι μια τεχνητή λίμνη που βρίσκεται στα σύνορα της Βοσνίας Ερζεγοβίνης με τη Σερβία στον Δρίνο ποταμό.
Πληροφορίες
Δημιουργήθηκε το 1954 μετά την κατασκευή υδροηλεκτρικού εργοστασίου στον ποταμό Δρίνο και υπήρξε η πρώτη τεχνητή λίμνη του Δρίνου. Το ύψος του φράγματος είναι 45 μέτρα.
Cowboy Bebop
Το Cowboy Bebop (ιαπωνικά: カウボーイビバップ, λατινισμός Χέπμπορν: Kaubōi Bibappu) είναι ιαπωνική σειρά anime του 1998 που αναπτύχθηκε από την Sunrise. Περιλαμβάνει μια ομάδα παραγωγής με επικεφαλής τον σκηνοθέτη Σινιτσίρο Βατανάμπε, τον σεναριογράφο Κεΐκο Νομπουμότο, τον σχεδιαστή χαρακτήρων Τοσιχίρο Καγουαμότο, τον μηχανικό σχεδιαστή Κιμιτόσι Γιαμάνε και τη συνθέτη Γιόκο Κάνο. Η σειρά αποτελείται από είκοσι έξι επεισόδια (συνεδρίες). Διαδραματίζεται κατά το έτος 2071 και ακολουθεί τις περιπέτειες, αναποδιές και τραγωδίες του πληρώματος κυνηγών επικηρυγμένων που ταξιδεύουν με το Bebop, το διαστημόπλοιο τους. Το Cowboy Bebop διερευνά φιλοσοφικές έννοιες, όπως τον υπαρξισμό, την υπαρξιακή ανία, τη μοναξιά, και την επιρροή του παρελθόντος.
Λίμνη Ζβόρνικ
Πληροφορίες
Η λίμνη είναι συχνός προορισμός για διακοπές γι'αυτό και κατά μήκος αυτής έχουν κατασκευαστεί εξοχικές κατοικίες και εστιατόρια.
Cowboy Bebop
Η σειρά έκανε πρεμιέρα στην Ιαπωνία στο κανάλι TV Tokyo από τις 3 Απριλίου έως τις 26 του Ιουνίου του 1998, μεταδίδοντας μόλις δώδεκα επεισόδια και ένα special λόγω του αμφιλεγόμενου περιεχομένου με θεματολογία για ενηλίκους. Το σύνολο των είκοσι έξι επεισοδίων της σειράς αργότερα μεταδόθηκε από την WOWOW από τις 24 Οκτωβρίου μέχρι τις 24 Απριλίου 1999. Το άνιμε προσαρμόστηκε σε δύο σειρές μάνγκα που εκδόθηκαν στο Kadokawa Shoten's Asuka Fantasy DX. Μια ταινία κυκλοφόρησε αργότερα σε κινηματογράφους σε όλο τον κόσμο.
Το Cowboy Bebop έγινε μια κριτική και εμπορική επιτυχία, τόσο στην ιαπωνική όσο και στις διεθνείς αγορές, κυρίως στις Ηνωμένες Πολιτείες. Η σειρά συγκέντρωσε πολλά σημαντικά βραβεία άνιμε και επιστημονικής φαντασίας από τις ιαπωνικές εκδόσεις, και έλαβε καθολικούς επαίνους για το στιλ της, τους χαρακτήρες, την ιστορία, τις φωνές των ηθοποιών, το animation και τη μουσική. Στα χρόνια που ακολούθησαν την κυκλοφορία της, κριτικοί και σχολιαστές, από τις Ηνωμένες Πολιτείες ειδικότερα, έχουν αναγνωρίσει τη σειρά Cowboy Bebop ως ένα αριστούργημα και συχνά την αναφέρουν ως μια από τις καλύτερες σειρές άνιμε όλων των εποχών. Πιστώνεται με την συμβολή της εισαγωγής των άνιμε σε ένα νέο κύμα τηλεθεατών από τη δύση στις αρχές της δεκαετίας του 2000, ενώ το Cowboy Bebop έχει επίσης επισημανθεί ως μια σειρά πύλη για το μέσο ως σύνολο.
Εξωτερικοί σύνδεσμοι
Κατηγορία:Anime με πρωτότυπο σενάριο Κατηγορία:Anime και manga επιστημονικής φαντασίας Κατηγορία:Σειρές anime Κατηγορία:Σειρές manga Κατηγορία:Δραματικά anime και manga Κατηγορία:Νεο-νουάρ Κατηγορία:Αμνησία στη μυθοπλασία Κατηγορία:Ηλιακό Σύστημα στη μυθοπλασία Κατηγορία:Shōjo anime και manga
Μπομπ Γούντγουορντ
Ο Μπομπ Γούντγουορντ (Robert Upshur Woodward) (26 Μαρτίου 1943 - ) είναι Αμερικανός αστυνομικός δημοσιογράφος. Ξεκίνησε να εργάζεται στην εφημερίδα "The Washington Post" ως ρεπόρτερ το 1971 και σήμερα έχει τον τίτλο του συνεργαζόμενου συντάκτη.
Το 1972 ως ρεπόρτερ της εφημερίδας, ο Γούντγουορντ συνεργάστηκε με τον πραγματοποιώντας το μεγαλύτερο μέρος της έρευνας στο Σκάνδαλο Γουότεργκεϊτ, που κατέληξε σε πληθώρα κυβερνητικών ελέγχων και στην παραίτηση του προέδρου Ρίτσαρντ Νίξον. Το έργο των Γούντγουορντ και Μπερνστάιν θεωρήθηκε από τον δημοσιογράφο Τζιν Ρόμπερτς  ίσως η μεγαλύτερη προσπάθεια ρεπορτάζ όλων των εποχών.
Ο Γούντγουορντ συνέχισε να εργάζεται στην The Washington Post μετά το τέλος της υπόθεσης Γουότεργκειτ. Έχει γράψει 19 βιβλία για την αμερικανική πολιτική, 13 από τα οποία έγιναν μπεστ-σέλλερ.
Εργογραφία
Woodward has co-authored or authored thirteen No. 1 national bestselling non-fiction books.
Παραπομπές
Κατηγορία:Αμερικανοί δημοσιογράφοι Κατηγορία:Αμερικανοί συγγραφείς
Λαογραφικό Μουσείο Κομοτηνής
Το Λαογραφικό Μουσείο Κομοτηνής είναι μουσείο στην Κομοτηνή της Ελλάδας. Ιδρύθηκε το 1962 και από το 1989 στεγάζεται στο Αρχοντικό Πεΐδη, ανακαινισμένο δείγμα της τοπικής παραδοσιακής αρχιτεκτονικής. Η συλλογή εμφανίζεται στο αρχοντικό με δύο ορόφους, το κελάρι και κάτω από ένα στεγασμένο μέρος της αυλής. Περιλαμβάνει τα εξής εκθέματα: φορέματα, δαντέλες, χειροτεχνίες από διάφορα υλικά και εργαλεία της αγροτικής ζωής και των άλλων παραδοσιακών επαγγελμάτων. Η συλλογή περιλαμβάνει επίσης τα προσωπικά στοιχεία του Αρχιεπίσκοπου Αθηνών Χρυσάνθου, ο οποίος γεννήθηκε στην Κομοτηνή, καθώς και άλλες εικόνες και εκκλησιαστικά αντικείμενα.
Εξωτερικοί σύνδεσμοι
Κατηγορία:Κτίρια και κατασκευές στην Κομοτηνή Κατηγορία:Λαογραφικά μουσεία στην Περιφέρεια Ανατολικής Μακεδονίας και Θράκης
Θάλεια
Το όνομα Θάλεια μπορεί να σχετίζεται με τα ακόλουθα λήμματα:
Όνομα
Σύμφωνα με το Λεξικό Νέας Ελληνικής Γλώσσας του Γεώργιου Μπαμπινιώτη, το όνομα Θάλεια ή Θαλεία, η «ανθηρή, θαλερή», προέρχεται από το αρχαιοελληνικό ρήμα θάλλω «ανθίζω, ακμάζω».
Ζωολογία
Κατηγορία:Αποσαφηνίσεις ονομάτων
Σανατόριο
μικρογραφία|Ένας από τους εναπομείναντες πύργους του Σανατορίου Γκρίνβαλντ (σημερινό Σοκουόφσκο της [[Πολωνία|Πολωνίας)|267x267εσ]] δεξιά|μικρογραφία|243x243εσ|Φινλανδικό γραμματόσημο του 1978 που απεικονίζει το [[Σανατόριο Παΐμιο για ασθενείς φυματίωσης, το οποίο σχεδιάστηκε από τον Άλβαρ Άαλτο.]] Ένα σανατόριο είναι μια ιατρική μονάδα σχεδιασμένη για την περιποίηση ατόμων με μακροχρόνια ασθένεια, συνήθως συνδεόμενη με την αντιμετώπιση της φυματίωσης στα τέλη του δέκατου ένατου και αρχές του εικοστού αιώνα, πριν από την ανακάλυψη των αντιβιοτικών. Στην Ανατολική Ευρώπη σανατόριο λέγεται και ένα είδος ιατρικού θερέτρου, όπως π.χ. το σανατόριο του Μπέιτλ Κρικ στις Ηνωμένες Πολιτείες.
Σύλληψη
Η πρώτη πρόταση για την ίδρυση σανατορίων με τη σύγχρονη έννοια πιθανόν να φτιάχτηκε από τον Τζορτζ Μπόντινγκτον, ο οποίος άνοιξε ένα σανατόριο στο Σάτον Κόλντφιλντ το 1836 και αργότερα δημοσίευσε το δοκίμιό του με τίτλο "Για την Αντιμετώπιση και Θεραπεία της Πνευμονικής Κατανάλωσης", το 1840. Η νέα προσέγγιση απορρίφθηκε ως "πολύ αργές ιδέες και αστήρικτοι ισχυρισμοί" από σχολιαστές στο Lancet, και το σανατόριο του μετετράπη σχεδόν αμέσως μετά σε άσυλο. Το σκεπτικό για την ίδρυση σανατορίων στην εποχή πριν την ανακάλυψη των αντιβιοτικών, ήταν ότι μια δίαιτα με ξεκούραση και καλή διατροφή προσέφερε την καλύτερη ευκαιρία στο ανοσοποιητικό σύστημα του ασθενούς να θεραπευτεί. Το 1863, ο Χέρμαν Μπρέμερ ίδρυσε το Brehmersche Heilanstalt für Lungenkranke στο Γκέρμπερσντορφ (Σοκόουφσκο) της Σιλεσίας (σημερινή Πολωνία), για τη θεραπεία της φυματίωσης. Οι ασθενείς εκτίθονταν σε άφθονες ποσότητες υψηλού υψομέτρου, καθαρού αέρα και καλής διατροφής. Τα θεραπευτήρια φυματίωσης έγιναν κοινά σε όλη την Ευρώπη από τα τέλη του 19ου αιώνα και μετά.
Πρώτες εγκαταστάσεις
Το σανατόριο Αντίροντακ Κότατζ ιδρύθηκε στο Σάρανακ Λέικ της Νέας Υόρκης το 1885. Ήταν η πρώτη τέτοια εγκατάσταση στη Βόρεια Αμερική. Σύμφωνα με την Ένωση για Πνευμονικές Ασθένειες του Σασκάτσουαν, όταν ιδρύθηκε ο Εθνικός Σύλλογος κατά της φυματίωσης (Καναδάς) τα μέλη της, συμπεριλαμβανομένου του γνωστού πρωτοπόρου στον αγώνα κατά της φυματίωσης δρα Ρ. Γ. Φέργκιουσον, πίστευαν ότι πρέπει να γίνει διάκριση μεταξύ των θερέτρων υγείας όπου ήταν συνηθισμένοι οι ασθενείς και τα νέα νοσοκομεία θεραπείας της φυματίωσης: "Έτσι αποφάσισαν να χρησιμοποιήσουν μια νέα λέξη, η οποία αντί να προέρχεται από το λατινικό ουσιαστικό sanitas που σημαίνει υγεία, θα τόνιζε την ανάγκη για την επιστημονική θεραπεία. Κατά συνέπεια, πήραν το λατινικό ρήμα sano, που σημαίνει θεραπεύω και υιοθέτησαν τη νέα λέξη σανατόριο".
Η Ελβετία είχε πολλά θεραπευτήρια, γιατί σύμφωνα με τους επαγγελματίες υγείας πιστευόταν ότι ο καθαρός, κρύος ορεινός αέρας ήταν η καλύτερη θεραπεία για ασθένειες του αναπνευστικού. Στη Φινλανδία, μια σειρά από θεραπευτήρια για ασθενείς με φυματίωση χτίστηκαν σε απομονωμένες δασικές περιοχές της χώρας κατά τη διάρκεια των αρχών του 1900. Το πιο γνωστό ήταν το Σανατόριο Παΐμιο, το οποίο ολοκληρώθηκε το 1933, σχεδιασμένο από τον παγκοσμίου φήμης αρχιτέκτονα Άλβαρ Άαλτο. Είχε μπαλκόνια που κοιτούσαν στον ήλιο και μια βεράντα στην οροφή όπου οι ασθενείς θα κάθονταν όλη την ημέρα είτε σε κρεβάτια ή σε ειδικά σχεδιασμένες καρέκλες, την καρέκλα Παΐμιο. Στην Πορτογαλία, το Σανατόριο Ελιάντια στο Βαλαντάρες χρησιμοποιήθηκε για τη θεραπεία της φυματίωσης των οστών μεταξύ της δεκαετίας του 1930 και 1960.
Ανακάλυψη των αντιβιοτικών και παρακμή
Μετά το 1943, όταν ο Άλμπερτ Σατς, ο μεταπτυχιακός φοιτητής στο Πανεπιστήμιο Ράτζερς, ανακάλυψε τη στρεπτομυκίνη, ένα αντιβιοτικό και τη πρώτη θεραπεία για τη φυματίωση, τα σανατόρια άρχισαν να κλείνουν. Πολλά σανατόρια όπως αυτό του Παΐμιο μετετράπησαν σε γενικά νοσοκομεία. Από τη δεκαετία του 1950, η φυματίωση πλέον δεν ήταν τόσο μεγάλη απειλή για τη δημόσια υγεία, διότι μπορούσε να ελεγχθεί με αντιβιοτικά. Πολλά σανατόρια κατεδαφίστηκαν.
Ορισμένα όμως σανατόρια προσαρμόστηκαν σε νέους ρόλους. Το Σανατόριο Ταμπαράμ στην Ινδία είναι τώρα νοσοκομείο για ασθενείς με AIDS. Το κρατικό νοσοκομείο Σανατόριουμ του Μισισίπι είναι τώρα περιφερειακό κέντρο για προγράμματα θεραπείας και εργοθεραπείας που σχετίζονται με την πνευματική αναπηρία. Στην Ιαπωνία το 2001, το υπουργείο πρόνοιας εισηγήθηκε την αλλαγή του ονόματος των λεπροκομείων σε σανατόρια.
Στην Ελλάδα, πολύ γνωστό ήταν το Σανατόριο Πάρνηθας, το οποίο λειτούργησε με μεγάλη επιτυχία στις αρχές του εικοστού αιώνα, ενώ άρχισε να περνά σε αρχηστία από τη δεκαετία του 1940, μετά την ανακάλυψη της πενικιλίνης. Ανάμεσα στους διάσημους Έλληνες που νοσηλεύτηκαν εκεί ήταν οι ποιητές Γιάννης Ρίτσος και Γιώργος Κοτζιούλας. Το 1965, το κτίριο αλλάζει την ιδιοκτησία του και η διαχείρισή του δίνεται στον Ελληνικό Οργανισμό Τουρισμού, ο οποίος το μετατρέπει σε ξενοδοχείο με το όνομα Ξενία και ταυτοχρόνως χρησιμοποιείται και ως σχολή τουριστικών επαγγελμάτων. Έτσι, η λειτουργία του συνεχίστηκε μέχρι το 1985 που ανακοινώθηκε και η εγκατάλειψή του.
Ουίλιαμ Μέρεντιθ
Ο Ουίλιαμ Μέρεντιθ (William Morris Meredith, Jr., 9 Ιανουαρίου 1919 – 30 Μαΐου 2007) ήταν Αμερικανός ποιητής και καθηγητής. Αποφοίτησε από Πανεπιστήμιο του Πρίνστον το 1940 με Μπάτσελορ στις τέχνες. Διετέλεσε σύμβουλος για την ποίηση στη βιβλιοθήκη του Κογκρέσου από το 1978 έως το 1980.
Βιογραφικό
Εργάστηκε για σύντομο χρονικό διάστημα στους Τάιμς της Νέας Υόρκης πριν καταταγεί στο Πολεμικό Ναυτικό των ΗΠΑ ως ιπτάμενος. Έλαβε μέρος στον Πόλεμο της Κορέας και έλαβε μάλιστα δύο Μετάλλια Αέρος.
Ξεκίνησε να γράφει ενώ ακόμη φοιτούσε στο κολέγιο. Ο πρώτος τόμος με ποιήματά του Love Letter from an Impossible Land επιλέχθηκε από τον Αρτσιμπαλντ Μακ Λις για να εκδοθεί ως μέρος του διαγωνισμού του Πανεπιστημίου του Γέιλ για νέους ποητές.
Το 1988 βραβεύθηκε με το Βραβείο Πούλιτζερ καθώς και από τους Τάιμς του Λος Άντζελες για το "Partial Accounts: New and Selected Poems" και το 1997 έλαβε το Εθνικό Βραβείο Βιβλίου για το "Effort at Speech". Έλαβε επίσης υποτροφία από το Ίδρυμα Guggenheim Foundation, το βραβείο Χάριετ Μονρό, το βραβείο Καρλ Σάντμπουργκ, και το Διεθνές Βραβείο Βαπτσάροβ για την ποίηση.
Από το 1964 έως το 1987 διετέλεσε διευθυντής της Ακδημίας Αμερικανών Ποιητών.
Ο Μέρεντιθ δίδαξε στο Πανεπιστήμιο Πρίνσετον, στο Πανεπιστήμιο της Χαβάης και από το 1955 έως το 1983 στο Πανεπιστήμιο του Κονέκτικατ. Το 1983, υπέστη εγκεφαλικό επεισόδιο και έμεινε σε ακινησία για δύο χρόνια. Ως αποτέλεσμα του εγκεφαλικού, υπέστη και εκφραστική αφασία, η οποία επηρέασε την ικανότητα ομιλίας του. Η διδακτική του σταδιοδρομία τελματώθηκε και την περίοδο αυτή δεν μπορούσε ούτε να γράψει ποίηση. Επανέκτησε αρκετές από τις γλωσσικές του δεξιότητες μετά από εντατική θεραπεία και ταξίδια στη Βρετανία.
Παλιός θαυμαστής του Ιρλανδού ποιητή Ουίλιαμ Μπάτλερ Γέιτς, το καλοκαίρι του 2006 εκπλήρωσε τη μακρόχρονη φιλοδοξία του να επισκεφτεί την πνευματική πατρίδα του Γέιτς, το Σλίγκο της Ιρλανδίας. Με την ευκαιρία, παρακολούθησε και το διάσημο Διεθνές Θερινό Σχολείο του Γέιτς, το οποίο συγκεντρώνει πολλούς εξέχοντες ακαδημαϊκούς και θαυμαστές του Γέιτς κάθε χρόνο.
Πέθανε στις 31 Μαΐου 2007 στο Νέο Λονδίνο του Κονέκτικατ, κοντά στο σπίτι του στο Μόντβιλ, όπου ζούσε με τον σύντροφό του τα τελευταία 36 χρόνια, ποιητή Ρίτσαρντ Χαρτάις.
Εξωτερικοί σύνδεσμοι
Κατηγορία:Αμερικανοί ποιητές Κατηγορία:ΛΟΑΤ πρόσωπα από τις ΗΠΑ
Ψευδο-Φίλων ο Βυζάντιος
Ο Ψευδο-Φίλων ο Βυζάντιος ήταν βυζαντινός συγγραφέας του 5ου αιώνα.
Ο Φίλων ήταν άγνωστος ρήτορας της εποχής που υπέγραφε με το όνομα Φίλων ο Βυζάντιος όπως και ο προκάτοχός του. Είναι γνωστός για το έργο του Λόγος περί των επτά θεαμάτων που πιστεύεται ότι το έγραψε γύρω στο 400 μ.Χ. .
Παραπομπές
Κατηγορία:Βυζαντινοί συγγραφείς Κατηγορία:Βυζαντινοί του 5ου αιώνα
Πάνος Παπαρρηγόπουλος
Ο Πάνος Παπαρρηγόπουλος (1913 - 4 Δεκεμβρίου 1985) ήταν Έλληνας ποιητής και πεζογράφος. Γεννήθηκε στα Φίλια Καλαβρύτων το 1913 και πέθανε στον Πειραιά το 1985.
Σπούδασε νομικά και μετά κατατάχθηκε στην αστυνομία όπου έφτασε μέχρι το βαθμό του Αστυνομικού διευθυντή. Συνεργάστηκε με πολλά περιοδικά και εφημερίδες.
Ποιητικές Συλλογές
κ.α.
Λογοτεχνία
κ.α.
Παραπομπές και σημειώσεις
Κατηγορία:Έλληνες συγγραφείς Κατηγορία:Έλληνες ποιητές Κατηγορία:Νεοέλληνες λογοτέχνες
Βικτουάλιενμαρκτ
Το Viktualienmarkt είναι μια καθημερινή αγορά τροφίμων σε πλατεία στο κέντρο του Μονάχου στη Γερμανία.
Η Viktualienmarkt αναπτύχθηκε από μια αρχική αγορά των αγροτών σε μια λαϊκή αγορά για καλοφαγάδες. Σε μια περιοχή που καλύπτει 22.000 m 2 (240.000 τετραγωνικά πόδια), 140 πάγκους και καταστήματα προσφέρουν λουλούδια, εξωτικών φρούτων, το παιχνίδι, τα πουλερικά, τα μπαχαρικά, τυρί, ψάρι, χυμοί και ούτω καθεξής.
thumb|Βικτουάλιενμαρκτ Οι περισσότεροι πάγκοι και τα καταστήματα είναι ανοιχτά κατά τις επίσημες ώρες λειτουργίας (Δευτέρα έως Σάββατο 8 το πρωί μέχρι 20:00) αλλά στη Biergarten δεν ανοίγουν μέχρι τις εννέα πολλοί πάγκοι και κλείνουν κοντά στις 6 το απόγευμα, πριν από την κανονική ώρα κλεισίματος. Υπάρχουν ειδικές ώρες λειτουργίας για ανθοπωλεία, αρτοποιεία και εστιατόρια.
Κατηγορία:Μόναχο
Τιμολέων Αμπελάς
Βιογραφία
Γεννήθηκε στην Πάτρα αλλά έζησε πιο πολύ στη Σύρο, μετά στην Αθήνα όπου και σπούδασε νομικά και στη συνέχεια επανήλθε στη Σύρο. Το 1874 διορίστηκε πρωτοδίκης και αποχώρησε τελικά από το δικαστικό κλάδο ως εφέτης. Υπήρξε ένας από τους ιδρυτές του Φιλολογικού Συλλόγου της Αθήνας Παρνασσός. Ξεκίνησε γράφοντας θεατρικά έργα όταν ήταν στη Σύρο όντας γέννημα της θεατρικής παράδοσης της νήσου που από την εποχή του Θεόδωρου Αλκαίου(1828-1831) είχε μεγάλη θεατρική κίνηση. Τον καιρό που παρακολουθούσε τα εγκύκλια μαθήματα του στη Σύρο έγραψε την πεντάπρακτη τραγωδία του, Μάρτυρες του Αρκαδίου. Για τη συγγραφή βασίστηκε σε σημειώσεις που κράτησε από αυτόπτες μάρτυρες και πρόσφυγες από την Κρήτη που είχαν καταφύγει στη Σύρο. Το έργο πρωτοπαίχτηκε τρεις μήνες μετά στις 3 Ιανουαρίου 1867 προς τιμήν της βασίλισσας Όλγας, από το θίασο Αλεξιάδη, στον οποίο συμμετείχε και ο Π. Καννελίδης, μετέπειτα διευθυντής των "Καιρών".
Εξωτερικοί σύνδεσμοι
Κατηγορία:Νεοέλληνες ποιητές Κατηγορία:Νεοέλληνες λογοτέχνες
BBC Nepali
Ιστορικό
Ο σταθμός ξεκίνησε να εκπέμπει στις 7 Ιουνίου του 1969, με ένα εβδομαδιαίο πρόγραμμα. Τα πρώτα χρόνια το πρόγραμμα του σταθμού γινόταν από μαθητές της Νεπαλεζικής γλώσσας, οι οποίοι έμεναν στο Ηνωμένο Βασίλειο. Ο πρώτος εκφωνητής ήταν ο Puran Agrawal. Στα τέλη της δεκαετίας του 1970 το πρόγραμμα του σταθμού έκπεμπε 5 ημέρες την εβδομάδα και αργότερα έγινε 7 ημέρες την εβδομάδα.
Εξωτερικοί σύνδεσμοι
Κατηγορία:Ραδιοφωνικοί σταθμοί στο Νεπάλ Κατηγορία:British Broadcasting Corporation Κατηγορία:BBC World Service
Τσοκάρι Μεγανησίου
Παραπομπές
Κατηγορία:Νομός Λευκάδας Κατηγορία:Επτάνησα Κατηγορία:Ελληνικές βραχονησίδες
Χωροφυλακή
Ο όρος χωροφυλακή αφορά ένα στρατιωτικά συγκροτημένο σώμα που έχει αρμοδιότητα στην επιβολή του νόμου. Ο αντίστοιχος όρος gendarmerie, προέρχεται από τη μεσαιωνική γαλλική έκφραση gens d'armes, η οποία μεταφράζεται σε ένοπλοι άνδρες. Ο χωροφύλακας αναφέρεται και ως τζανταρμάς ή ζανταρμάς, από την γαλλική λέξη gendarme. Η Ελληνική Χωροφυλακή έπαιξε ενεργό ρόλο στον εμφύλιο πόλεμο (1946–1949) εναντίον του ΔΣΕ και έχοντας μάλιστα αρκετές απώλειες. μικρογραφία|Φρουρός από την Ελληνική Χωροφυλακή Δεκαετία 1950, φρουρεί τον Τάφο του Άγνωστου Στρατιώτη.
Παραπομπές
Κατηγορία:Επιβολή του νόμου
Ιώνιος Φάλαγξ
Η Ιώνιος Φάλαγξ ή Ιωνική φάλαγγα ήταν ελληνικό τακτικό στρατιωτικό σώμα αποτελούμενο κυρίως από Μικρασιάτες (εξ ου και η ονομασία της Ιώνιος / Ιωνική), το οποίο συγκροτήθηκε και πολέμησε κατά τη διάρκεια της ελληνικής επανάστασης του 1821 σε διάφορες μάχες στην Πελοπόννησο και στη Στερεά Ελλάδα.
Σύμφωνα με δημοσίευμα της Γενικής Εφημερίδος της Ελλάδος της 24ης Ιουλίου του 1826, η Ιώνιος Φάλαγξ συγκροτήθηκε στο Ναύπλιο και αποτελούταν από 359 άνδρες, εκ των οποίων περίπου οι 150 ήταν Μικρασιάτες, οι 19 Κύπριοι και οι υπόλοιποι καταγόταν από άλλες ελληνικές περιοχές. Σκοπός της φάλαγγας, που ο οργανισμός της δημοσιεύθηκε στις 26 Ιουνίου του 1826, ήταν «η εις έν σώμα ένωσις των εις την ελευθέραν Ελλάδα ευρισκομένων και υπο διαφόρους αρχηγούς διεσπαρμένων Ιώνων κ.λ.π. δια να κατασταθώσιν ούτω χρησιμώτεροι εις τον υπέρ της ελευθερίας ιερόν ελληνικόν αγώνα».
Η Ιωνική φάλαγγα από την αρχή της συγκρότησής της τέθηκε υπό την αρχηγία του Νικηταρά Σταματελόπουλου του επικαλούμενου και Τουρκοφάγου, ενισχύοντας έτσι το σώμα που διοικούσε. Είχε επικεφαλής τον Γιαννακό Καρόγλου από τη Σμύρνη και εξεστράτευσε εναντίον του Ιμπραήμ, ο οποίος ηγείτο τακτικού αιγυπτιακού στρατού που είχε αποβιβαστεί εκείνο το έτος εκείνο στην Πελοπόννησο. Διακρίθηκε στις μάχες του χωριού Μεχμέταγα και του Μπασαρά. Το φθινόπωρο του 1826 έλαβε μέρος στις μάχες της Δόμβραινας, της Αράχοβας, του Διστόμου και της Ακρόπολης των Αθηνών. Μετά την αποτυχημένη εκστρατεία της Χίου του Φαβιέρου η Ιωνική φάλαγγα διαλύθηκε και οι περισσότεροι από τους άνδρες του επέστρεψαν στο Ναύπλιο και αργότερα εντάχθηκαν σε στρατιωτικές μονάδες που ιδρύθηκαν από τον Καποδίστρια.
Πηγές
Κατηγορία:Ελληνική Επανάσταση του 1821 Κατηγορία:Μικρασιατικός Ελληνισμός
Απόλλων Λυμπιών
Το Εθνικόφρον Σωματείο «Απόλλων» Λυμπιών (ή ο Απόλλων Λυμπιών) είναι κυπριακό αθλητικό και πολιτιστικό σωματείο με έδρα τα Λύμπια της επαρχίας Λευκωσίας. Το σωματείο έχει τμήματα ποδοσφαίρου σε άνδρες και γυναίκες. Η ποδοσφαιρική ομάδα του σωματείου έχει συμμετοχές στη Β΄ κατηγορία, στη Γ΄ κατηγορία και στη Δ΄ κατηγορία ποδοσφαίρου της Κύπρου. Χρώμα της ομάδας είναι το γαλάζιο.
Ίδρυση
Το σωματείο ιδρύθηκε στις 30 Ιανουαρίου 1948 με την ονομασία '''Θ.Ο.Ι. Λυμπιών''' (Θρησκευτικό Ορθόδοξο Ίδρυμα Λυμπιών). To 1954 μετονομάστηκε σε Εθνικόφρον Σωματείο «Απόλλων» Λυμπιών. Ανέπτυξε αθλητική δράση αλλά και πολιτιστική με τη διοργάνωση καλλιτεχνικών εκδηλώσεων.
Περίοδος 1980-1990
Ο Απόλλων Λυμπιών ξεκίνησε να αγωνίζεται στις διοργανώσεις της ΕΠΟΠΛ. Το 1980 κατέκτησε το Πρωτάθλημα πρωταθλητριών ΣΤΟΚ κερδίζοντας την ένταξη του στη Γ΄ κατηγορία και στις τάξεις της Κυπριακής Ομοσπονδίας Ποδοσφαίρου (ΚΟΠ).
Περίοδος 1990-2000
Ακολούθησαν δύο συμμετοχές στη Γ΄ κατηγορία. Την περίοδο 1990-91 προβιβάστηκε στη Β΄ κατηγορία. Ακολούθησαν δύο συνεχόμενοι υποβιβασμοί και έτσι ο Απόλλωνας βρέθηκε στη Δ΄ κατηγορία στην οποία παρέμεινε μέχρι το τέλος της δεκαετίας.
Περίοδος 2000-2004
Ο Απόλλωνας συμμετείχε στη Δ΄ κατηγορία έως την περίοδο 2003-04. Πριν από την έναρξη της περιόδου 2004-05 αποχώρησε από το πρωτάθλημα λόγω οικονομικών προβλημάτων. Στη συνέχεια συμμετείχε στις διοργανώσεις της ΕΠΟΠΛ ενώ από το 2015 συμμετέχει στις διοργανώσεις της ΑΠΟΕΣΠ. 1Ο Απόλλων Λυμπιών αποχώρησε πριν από την έναρξη του πρωταθλήματος και όλοι οι αγώνες τους κατακυρώθηκαν υπέρ των αντιπάλων του με σκορ 0-2. 2Παρόλο που κληρώθηκε στον Α΄ γύρο, δεν παρουσιάστηκε στον αγώνα.
Έδρα
Ο Απόλλωνας διαθέτει ιδιόκτητο γήπεδο, το Στάδιο Απόλλων Λυμπιών.
Εξωτερικοί σύνδεσμοι
Κατηγορία:Ποδοσφαιρικές ομάδες Κύπρου (ανδρών) Κατηγορία:Ιδρύσεις ποδοσφαιρικών ομάδων το 1948 Κατηγορία:Αθλητικοί σύλλογοι Επαρχίας Λευκωσίας Κατηγορία:Λύμπια
Θανάσης Ψάρρας
Ο Θανάσης Ψάρρας (γεννημένος 1 Ιουνίου 1973) είναι Έλληνας παλαίμαχος επαγγελματίας πετοσφαιριστής. Έχει ύψος 1.87 μ. και αγωνιζόταν στη θέση του πασαδόρου.
Καριέρα
Επόμενοι σταθμοί στην καριέρα του αποτέλεσαν τα Βριλήσσια και ο Μίλωνας, ενώ το 1997 έκανε το μεγάλο άλμα στην καριέρα του και μετεγγράφη στον Ολυμπιακό Πειραιώς. Στην ομάδα του Πειραιά παρέμεινε μέχρι το 2000 έχοντας καταφέρει να κατακτήσει τρία πρωταθλήματα (1998, 1999, 2000) και δύο κύπελλα Ελλάδος (1998, 1999).
Μετά το πέρασμά του από την ομάδα του Πειραιά, ο Ψάρρας αγωνίστηκε στον Άρη, τον ΠΑΟΚ, την Α.Ε. Νικαίας, τον Παναθηναϊκό, την ιταλική Τελεγιούνιτ Κόλε, τη γαλλική Ναρμπόν Βόλει και την επίσης ιταλική Ραβένα.
Τον Σεπτέμβριο του 2014 μετεγγράφη στον ΣΦΠ Χανίων. Τη σεζόν 2015-16 αγωνίστηκε με τη φανέλα του Εθνικού Πειραιώς.
Διεθνείς συμμετοχές
Ο Θανάσης Ψαρράς έχει πραγματοποιήσει με τη φανέλα της εθνικής ομάδας πετοσφαίρισης των ανδρών 28 συμμετοχές.
Καρτέλ
Καρτέλ ονομάζεται η ρητή σύμπραξη (συμφωνία) μεγάλων κυρίως επιχειρήσεων εταιρικής μορφής δραστηριοποιούμενων στον ίδιο κλάδο, δηλαδή ανταγωνιστικών, με σκοπό την αποφυγή του μεταξύ τους ανταγωνισμού δια κοινής διαμόρφωσης ενιαίας τιμής των προσφερομένων υπηρεσιών ή των προϊόντων τους, ή και με πολύ ελάχιστες μεταξύ τους διαφορές τιμών.
Τα καρτέλ αποτελούν τη χειρότερη μορφή αγοράς πιο επιβλαβή ακόμα και από το μονοπώλιο, αφού δε δημιουργούνται οικονομίες μεγέθους όπως όταν υπάρχει μία μόνον επιχείρηση.
Ο σχηματισμός καρτέλ είναι συνήθως παράνομος, καθώς το δίκαιο ανταγωνισμού τον απαγορεύει.
Προκλήσεις
Η δημιουργία «καρτέλ» πολλές φορές προκαλεί την αθέμιτη χειραγώγηση της λεγόμενης «ελεύθερης αγοράς», με επακόλουθο αφενός τη δυσφήμιση του ίδιου του καρτέλ, αφετέρου τον κίνδυνο για την προστασία των ασθενέστερων οικονομικά τάξεων. Προκαλείται κρατικός παρεμβατισμός, σε βάρος του καρτέλ, ειδικότερα όταν διαπιστωθεί ευτελής συναγωνισμός ή ανταγωνισμός. Δε θα πρέπει όμως να προκαλεί εντύπωση το γεγονός να συμβαίνει ακριβώς το αντίθετο. Δηλαδή ο κρατικός παρεμβατισμός να υποχρεώσει μεγάλες ομοειδείς επιχειρήσεις να συμπράξουν σε δημιουργία καρτέλ. Τούτο βεβαίως συμβαίνει συνηθέστερα σε αγορές χωρίς ανταγωνισμό π.χ. σε αγορές ολοκληρωτικών καθεστώτων ή σε αγορές που βρίσκονται υπό εξαιρετικές καταστάσεις ανάγκης (π.χ. επιστράτευση, καταστάσεις συμφορών κ.λπ.).
Συνασπιζόμενες επιχειρήσεις
Γενικά οι συνασπιζόμενες επιχειρήσεις των καρτέλ είναι μεγάλες επιχειρήσεις που δεσμεύονται μεταξύ τους, για κάποιο χρονικό διάστημα, συνηθέστερα μεγαλύτερο της δεκαετίας, με διάφορους όρους δια συμβάσεως, διατηρώντας όμως την αυτοτέλεια και ανεξαρτησία τους. Η δε σύμβαση αυτή προβλέπει πολύ υψηλή ποινική ρήτρα κατά μεγάλο ποσοστό ιδιοκτησίας που καταπίπτει σε βάρος εκείνης της συμβαλλόμενης επιχείρησης που τυχόν δε θα συμμορφωνόταν ή θα αθετούσε το περιεχόμενο της συμφωνίας. Η συμφωνία αυτή μπορεί ν΄ αφορά είτε κάποιο καθορισμό ποσότητας παραγωγής μιας εκάστης των συμβαλλομένων ή στον καθορισμό ενιαίας ποιότητας ή ορισμένης ποικιλίας, κ.λπ.
Κατηγορίες Καρτέλ
Τα Καρτέλ γενικά διακρίνονται με τρία βασικά κριτήρια: α) κατά την έκταση δράσης, β) κατά το αίτιο της σύμπραξης και γ) κατά το περιεχόμενο της δράσης τους.
Σύμφωνα με τη θεωρία παιγνίου, κατά τα σύγχρονα οικονομικά, ισχυρίζονται κάποιοι ότι η διατήρηση της συνεργασίας σε ένα καρτέλ δεν είναι εύκολη, καθώς κάθε μέλος έχει συμφέρον να αποκλίνει από τη συμφωνημένη συμπεριφορά (να ρίξει τις τιμές π.χ. και να λάβει μεγαλύτερο μέρος της πελατείας). Αυτό δεν ισχύει για τα Καρτέλ που συμπράττουν σε βάθος χρόνου με υψηλές ρήτρες για μακροπρόθεσμο ασφαλές κέρδος.
Παράδειγμα Καρτέλ
Από τα πιο επιτυχημένα «διεθνή», «ελεύθερα» καρτέλ «προσφοράς» στην ιστορία είναι ο ΟΠΕΚ, ο σύνδεσμος των πετρελαιοπαραγωγών χωρών που με ηγέτιδα τη Σαουδική Αραβία συγκεντρώνει περίπου το 40% της παγκόσμιας παραγωγής και το 70% των γνωστών αποθεμάτων πετρελαίου. Μεγάλες πετρελαιοπαραγωγές χώρες όπως η Ρωσία και το Μεξικό δεν ανήκουν στον ΟΠΕΚ και συχνά αντιτίθενται στις κινήσεις του. Παρά τον εκτεταμένο έλεγχό του στην ποσότητα παραγωγής πετρελαίου, ο ΟΠΕΚ δεν κατάφερε να διατηρήσει μακροπρόθεσμα την τιμή του πετρελαίου στα υψηλά επίπεδα που κατάφερε να την εκτινάξει αρχικά, επαληθεύοντας εν μέρει τις θεωρητικές υποθέσεις για τη μακροπρόθεσμη απόδοση των καρτέλ.
Εξωτερικοί σύνδεσμοι
Κατηγορία:Δίκαιο ανταγωνισμού Κατηγορία:Παράνομη οικονομία Κατηγορία:Μικροοικονομική Κατηγορία:Οικονομικές ενώσεις